《答钱逊叔》
宋代·吕本中

北风吹霜夜如雪，江城草木冻欲折。病夫袖手无所为，一坐临欲已三月。

忽蒙妙句起衰惫，顿觉和气生毛发。公能忘机我亦倦，不待曼殊见摩诘。

画图是非久未解，况保长年不磨灭。请公置画莫多求，要与时人除爱渴。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。